

**РЕПУБЛИКА СЕВЕРНА МАКЕДОНИЈА**

**REPUBLIKA E MAQEDONISË SË VERIUT**

**ОСНОВЕН СУД ТЕТОВО**

**GJYKATA THEMELORE TETOVË**

**03 СУ бр.\_\_\_\_\_/21**

**07.04.2021**

|  |
| --- |
| Ул.„Илинденска“ бб Тетово / тел: 044-330-020 / info@ostetovo.mkRr.„Ilindenit“ pn Tetovë / tel: 044-330-020 / info@ostetovo.mk |

ГОДИШЕН ПЛАН ЗА РАБОТА НА ОСНОВНИОТ СУД ТЕТОВО

ЗА 2021 ГОДИНА

1. **План за очекуван број предмети во работа и број на решени предмети во текот на годината**

Од страна на Основниот суд Тетово изготвена е споредбена анализа на Годишните извештаи за 2018, 2019 и 2020 година. Од истата може да се заклучи дека бројот на нерешените предмети во Основниот суд Тетово се намалува секоја година, односно има тенденција во сите области успешно да се совладува годишниот прилив на нови предмети.



Од анализата може да се забележи дека во некои области има тенденција на намалување на приливот на нови предмети, меѓутоа во некои области (К, ПРК и РО) во 2020 година имало значително зголемување на бројот на новозаведени предмети.

Во таа насока оди и планирањето на нови предмети за 2021 година, посебно ако се земе просечниот број на новопримени и на решени предмети во изминатите 3 години.



1. **Анализа на состојбата со човечките ресурси во Судот**

Со Одлука на Судскиот совет на РСМ утврдено е дека Основниот суд Тетово како суд со проширена надлежност треба да работи со 26 судии. Во овој момент, вклучувајќи го и Претседателот на Судот, во Основниот суд Тетово работат 23 судии.

Судиите во Основниот суд Тетово работат според Годишен распоред за работа на судиите и истите се распоредени во Кривичниот и Граѓанскиот оддел. Според распоредот, во Кривичното одделение за полнолетни лица распоредени се судијата Јордан Велковски како одговорен судија на Одделот, како и судиите Садула Изаири (како заменик на одговорниот судија на Одделот), Назиф Илијази кој ќе биде и судија за извршување на кривичните санкции, Лидија Илиевска (ќе ја извршува и функцијата портпарол на Судот), Бетим Јахја кој ќе биде и судија на претходна постапка и судијата д-р Верка Костовска, која ќе постапува и по малолетничките кривични и прекршочни предмети, како судија за извршување на прекршочните санкции, како и по предмети за помилување.

Во Одделението за прекршоци распоредени се судиите Александра Зафировска, Василка Маринковиќ, Слаѓана Илијевска и Хириете Цека..

Судиите во Граѓанскиот оддел распоредени се во Парничното одделение, и тоа судиите Абдула Азари (како одговорен судија на Одделот), Драган Ѓеровски (како заменик на одговорниот судија на Одделот), Љупчо Спировски, Јасмина Лазаровска, Славица Тоиќ, Илир Реџепи и Томислав Бошковски, во Стопанското одделение распоредени се судиите Амди Мифтари и Ивица Николовски, додека судиите Душанка Мерџановска, која е и заменик на Претседателот на Судот и Ељведин Ферати се определени да постапуваат по вонпарничните предмети. Судијата Драган Ѓеровски во име на Претседателот на Судот ќе постапува по предметите по уписникот ИДС (со парични казни, лимит на парични средства, одлагање на извршување и издавање дозволи), судиите Јасмина Лазароска и Томислав Бошковски, покрај парнични предмети, ќе постапуваат и по предметите за навреда и клевета (уписник П5), додека, пак, судиите Абдула Азари, Славица Тоиќ, Илир Реџепи и Љупчо Спировски, покрај парничните предмети, ќе постапуваат и по предметите од уписникот ППНИ.

Согласно Годишниот распоред за работа на Основниот суд Тетово за 2021 година, направен е распоред на судските соработници по материи и по судии, при што е запазено секој судија да има најмалку по еден судски соработник. Поради недостатокот од референти-дактилографи, предвидено е секој месец да се прави распоред на дактилографите за да може секој судија непречено да ја врши својата работа.

Основниот суд Тетово има потреба од унапредување на дел од вработените, согласно потребите на Судот, професионалната обученост на кадарот со кој располага, како и согласно Буџетскиот циркулар за 2021 година кој предвидува и унапредување на дел од вработените.

Од причина што во Основниот суд Тетово нема ниту еден Виш судски соработник, предлагаме 4 судски соработници да бидат унапредени и да добијат ниво В2-Виш судски соработник.

Исто така, поради непотполнетиот број судски соработници согласно важечката систематизација на работните места, предлагаме 9 помлади судски соработници да бидат унапредени и да добијат ниво В3-Судски соработник.

Исто така, предлагаме да бидат одобрени средства за унапредување на помлад соработник информатичар во В3-Соработник информатичар (1 извршител), унапредување на судски референт-систем оператор во В4-помлад соработник информатичар (1 извршител), потоа унапредување на 3 помлади соработници преведувачи во В3-Соработници преведувачи, како и да бидат обезбедени финансиски средства за унапредување на 7 помлади судски референти во Г3-Судски референти и на 10 судски референти во Г2-Виши судски референти.

Потребата за погоре наведените унапредувања е реална, Судот навистина има потреба од пополнување на предвидените места, согласно систематизацијата, дотолку повеќе што Основниот суд Тетово располага со готов и обучен човечки потенцијал, кој може да одговори на сите зададени задачи.

 И во 2021 година ќе продолжат обуките за континуирана едукација организирани од Академијата за судии и јавни обвинители, како за судиите, така и за останатите судски службеници. Може да се заклучи дека сите спроведени обуки и работилници позитивно влијаат на учесниците, овозможувајќи стекнување на нови знаења, вештини и искуства, како и запознавање со тековните измени на законските прописи.

 Во 2021 година продолжува праксата за водење на сите уписници во електронска форма во АКМИС апликацијата, а во електронска форма се води и евиденцијата на сите потврди кои се издаваат од страна на Судот.

 Во услови кога не може да се предвиди до кога ќе трае пандемијата предизвикана од вирусот КОВИД-19, во Основниот суд Тетово ќе продолжат да се применуваат сите предвидени мерки на заштита: носење заштитни маски на вработените и странките, обезбедување средства за дезинфекција, како и дезинфекција и редовно проветрување на сите простории.

1. **Односи со јавност**

Заради доближување на работата на Основниот суд Тетово до јавноста, а во согласност со Законот за слободен пристап до информации од јавен карактер, и во текот на 2021 година во Судот ќе продолжи со работа Канцеларијата за односи со јавноста, чија цел е да одговори на барањата на странките. Барањата најчесто се поднесуваат усмено, директно од странките, меѓутоа истите се доставуваат во Канцеларијата и писмено или преку електронска форма.

Основниот суд Тетово има добра соработка и остварува редовни контакти со претставници на медиумите, кои најчесто се интересираат за конкретни случаи интересни за јавноста. Треба да се истакне одбележувањето на Европскиот ден за граѓанската правда, кога преку повеќето локални медиуми јавноста може поблиску да се запознае со работата на Основниот суд Тетово, како и начинот на кој се одбележува овој ден.

Од страна на Судот назначен е и портпарол, судијата Лидија Илиевска.

 Web страната на Основниот суд Тетово редовно се ажурира и на истата може да се најдат податоци како за Судот, така и за одлуките донесени од страна на судиите, календар на судењата, разни статистички податоци, формулари, обрасци и публикации, односно постои целосен пристап да информациите од јавен карактер.

1. **Извештај за ИКТ**

 Во Основниот суд Тетово се користат, односно активни се 135 работни единици-персонални компјутери, сите мрежно поврзани и со пристап до следните програмски апликации:

- АВМЅ 4 работни станици за финансиско и буџетско работење, 2 работни единици (шеф на сметководство и помошник), 1 работна единица за пресметка на плата и благајничко работење и 1 работна единица во магацинско и материјално работење. Сите четири работни станици се опремени со локални печатачи од тип Lexmark и Epson.

- АКМИС Се користи активно во сите преостанати работни станици (135 PC) и тоа кај судиите, соработниците, референтите, судниците, одделенијата, архивата итн.

- Апликација за изготвување извештаи до ССРМ, се користи од службено лице за креирање месечни, квартални, полугодишни и годишни извештаи за работата на Судот и судиите, како и за менаџирање со статистичките податоци важни за квалитетот на решавање на предметите.

 Од вкупно 8 судници, во 4 од нив има инсталирано опрема за тонско снимање, меѓутоа поради дефект на hardware-от, сите се нефункционални, и покрај тоа што за проблемот се известени надлежните. Во текот на 2020 година во 2 судници се инсталира нова аудио опрема, а доколку се обезбедат средства, потребно е вака да бидат опремени и останатите судници.

 Во поглед на погоре наведените апликации се врши повремена доградба на истите од страна на овластени лица (нпр.Edusoft за АКМИС апликацијата) и сите воочени проблеми, во координација и соработка со Edusoft во најкраток можен рок се отстрануваат.

 Во поглед на инфраструктурата на мрежата, потребна е целосна замена на мрежа на Cat 6, од причина што истата не кореспондира со апликациите и компјутерската опрема што се користи во Судот.

 Значителен дел од информатичката опрема е стара и амортизирана. Предлог на ИКТ Одделението е да се изврши замена на сите локални печатачи со мрежни печатачи со поголем капацитет, кои би придонеле за ефикасноста и економичноста на Судот.

 Исто така, поради најавата дека во Основниот суд Тетово треба да биде распореден одреден број државни службеници од Секретаријатот за спроведување на Рамковниот договор, во план е и набавка на нова информатичка опрема.

1. **Опременост и одржување на зградата**

 Зградата во која е сместен Основниот суд Тетово е пуштена во употреба во 1950 година и освен Судот, во истата се сместени и Основното јавно обвинителство Тетово, Државното правобранителство на РСМ за подрачјето на Основен суд Тетово, како и Пробациската канцеларија. Зградата има подрум, приземје и два ката, со канцеларии и санитарни јазли на секој кат, додека на приземјето и првиот кат има 8 судници. Исто така, во приземјето на зградата на Судот сместена е приемната архива и писарниците на сите одделенија, освен писарницата на прекршочното одделение којашто е сместена на вториот кат, додека архивата е сместена во подрумските простории на Судот. Основниот суд Тетово е опремен со метал-детектор за потребите на судската полиција (подолг период е надвор од употреба поради софтверски проблем), компјутерски киоск (исто така надвор од употреба подолго време), огласна табла и опрема за визуелен приказ на закажаните рочишта за тековниот ден. Зградата на Судот е под видео надзор. Во текот на 2019 и 2020 година, по претходно обезбедени средства од страна на Судскиот буџетски совет, извршена е реконструкција на судската зграда, која опфати поправка на кровната конструкција, целосно опшивање со нови олуци, како и поставување термичка изолација и нова фасада на објектот во кој е сместен Основниот суд Тетово, извршена е реконструкција на санитарните јазли, се набави нов канцелариски мебел за судската архива и за судиските кабинети, поставена е нова подна облога (ламинат и линолеум), а во тек е замена на сите канцелариски врати, како и молирање на внатрешните ѕидови. Во план е оваа година да се набават метални сталажи за судската архива, со што би се ослободил поголем простор за чување на архивираните предмети и corpora delicti предметите. Треба да се забележи дека Судот се соочува со проблеми околу парното греење (дотраеност на котелот, радијаторите и инсталацијата) и со одржување на подрумските простории кои се во лоша состојба, бидејќи не беа опфатени ниту со скорешната, ниту пак со реконструкцијата од 2008 година. Исто така, изготвено е идејно решение за монтирање на лифт, наменет пред сѐ за потребите на лицата со телесен инвалидитет. Во план е и набавка на клима уреди, со што секоја канцеларија во Судот би била климатизирана.

Секој судија во Основниот суд Тетово располага со сопствен кабинет.

Кабинетите на судиите, судниците, судските писарници, како и канцелариите на вработените во судската администрација се опремени со компјутери поврзани помеѓу себе мрежно, со достапен интернет, како и со печатачи. Во Судот има посебна просторија каде што се сместени Серверскиот РАК, PATCH PANEL-и, мрежни уреди (switch-ери, router-и) како и дел од опремата за оддржување на системот.

За одржување на хигиената во зградата на Судот ангажирани се хигиеничари (дел од нив се ангажирани со договори на определено време) и 1 хаус-мајстор, меѓутоа и сите вработени со своето однесување внимаваат на одржување на чистотата во своите канцеларии.

Во Основниот суд Тетово вработени се 7 припадници на Судската полиција кои се грижат за безбедноста во зградата и до сега немало никакви посериозни инциденти.

Поради зголемениот број на вработени, а и поради фактот што судската зграда ја користат и Основното јавно обвинителство Тетово, Државното правобранителство Тетово и Пробациската канцеларија, неопходно е да биде дограден уште еден кат, за кое нешто од страна на Основниот суд Тетово е изготвен и Идеен проект за надградба на III кат на зградата на Судот, или пак, наведените органи да бидат дислоцирани од судската зграда во друг објект.

1. **Годишен план за јавни набавки во 2021 година**

Од страна на Основниот суд Тетово во месец Јануари 2021 година донесен е Годишен план за јавни набавки согласно потребите на Судот.



 Постапката за јавни набавки ја врши Комисија за јавни набавки формирана со посебна одлука на Претседателот на Судот.

1. **Предлог-буџетска пресметка за 2021 година**

Основниот суд Тетово изготви предлог-буџетска пресметка за буџетската и сопствената сметка на Судот за 2021 година.















Врз основа на Годишната програма за инвестирање во судството за 2021 година, Основниот суд Тетово планира да ги преземе следните инвестициски активности:



Основниот суд Тетово смета дека предлог-буџетот за 2021 година, како и планот за капитални инвестиции ги одразуваат реалните потреби на Судот за нормално извршување на судската функција во рамките на сѐ вкупната судска власт во Република Северна Македонија.

 Претседател на Основниот суд Тетово,

 M-r Hasan Asani